Clasamentul WTA: Cîrstea, în continuare jucătoarea din România clasată cel mai bine. Simona Halep a urcat trei locuri
Sorana Cîrstea este în continuare jucătoarea de tenis din România clasată cel mai bine în ierarhia WTA, conform clasamentului dat publicităţii luni.
Cîrstea se menţine pe locul 30, cu 1704 puncte.
În clasamentul WTA de luni, a doua româncă este Ana Bogdan, care a coborât de locul 63 pe 64, cu 1029 puncte.
Jaqueline Cristian a înregistrat o coborâre de două locuri şi este pe 69, cu 965 de puncte.
Irina Begu se menţine pe 127, cu 581 puncte,
Simona Halep a urcat în clasament. Astfel, ea a ajuns de pe locul 1139 pe 1136, cu 11 puncte.
În top 200 mai sunt Gabriela Ruse (locul 150, urcare două locuri, 492 de puncte), Anca Todoni, urcare de pe 181 pe 179, cu 410 puncte şi Miriam Bulgaru, urcare de cinci locuri, până pe 199, cu 365 puncte.
Lider incontestabil este în continuare poloneza Iga Swiatek cu 11.695 de puncte, urmată de belarusa Arina Sabalenka, cu 8.138 de puncte, iar pe trei se află Coco Gauff (SUA), cu 7.638 puncte.